== Slægtskabsformer ==
Lévi-Strauss' form for strukturalisme er påvirket af strukturel [[lingvistik]] hos [[Ferdinand de Saussure]] og [[Roman Jakobson]] og af den franske antropologiske tradition fra [[Émile Durkheim]] og [[Marcel Mauss]] samt af den tidlige strukturelle myteanalyse hos [[Georges Dumézil]]. Analysen af slægtskabsformer ville vise, at den måde, hvorpå et samfund organiserer sine regler for ægteskab og afstamning, ikke er naturlige eller spontane, men udtryk for bestemte kombinationer af et begrænset antal muligheder. Fx kan ét samfund vælge at tilråde til ægteskab mellem en mand og hans moders broders datter, mens et andet samfund kan anbefale ægteskab med faderens broders datter. Ét samfund kan tilskrive, at moderens broder overtager en del af ansvaret for et barn, mens en anden lader faderen have denne rolle.
Filosofi Litteratur Titler Hundredårige Religion Samfund Historie Kultur Videnskab Samfundsvidenskab Organisationer Uddannelsesinstitutioner Antropologi Universiteter